Minas Gerais

Minas Gerais ta un di e 27 unidat federal na Brasil, situá den sùitost di e pais. Den Brasil e ta e di kuater estado mas grandi den superfisie í e di dos mas poblá, despues di São Paulo. E tin un área di 586.528 kilometer kuadrá i, segun estimashon di 2022 di Instituto Brasilero di Geografia e Estadístika (IBGE), un poblashon di mas ku 21.000.000 habitante.IBGE - Minas Gerais. Instituto Brasileiro de Geografia e Estatística (IBGE).

 Geografia 
Minas Gerais tin frontera ku e estadonan São Paulo pasùit; Rio de Janeiro na sùitwest; Mata Grosso do Sul na west; Espírito Santo na ost; Bahia panort i nortwest i Goiás i Distrito Federal na nortwest. Su paisahe ta variá entre seru montañoso, vaye fertíl i planonan. E serunan Serra da Mantiqueira i Serra do Espinhaço ta parti importante di su geografia.

E estado ta riku den rekurso natural, inkluso mineralnan manera heru, oro i bouksit. E palabra "Minas" den su nòmber ta referí na esakinan.

 Historia 
Durante e periodo kolonial, Minas Gerais tabata un punto stratégiko pa eksplorashon i ekstrakshon di oro i otro mineralnan. E boom di oro den siglo diesocho a resultá den e fundashon di hopi siudat históriko, manera Ouro PretoHistoric Town of Ouro Preto, UNESCO World Heritage Centre, Mariana i Diamantina, ku awe ta patrimonio mundial segun UNESCO. E region tabatin un rol importante den e formashon di identidat nashonal di Brasil.

Kategoria:Estado na Brasil